Torgu kihistu
Torgu kihistu (inglise Torgu Formation) on siluri ladestu Paadla lademe kihistu. Kihistut hakkasid esimesena eristama Ago Aaloe jt 1976. aastal. Kihistu stratotüübiks on Ohesaare puurauk, kus kihistu kivimid esinevad 95,1–118,4 meetril. Kihistu nimi on võetud endise Torgu küla järgi. Kihistu on ligi 24 meetri paksune ja esineb Sõrve poolsaarel. Selle moodustab savikas muguljas lubjakivi. Kihistule on omane rikkalik karploomade fauna, samas kui korallid ja stromatopoorid on selles haruldased.